Διερεύνηση των διαδικασιών στο πλαίσιο ανάπτυξης της Κυκλικής Οικονομίας για τις Ελληνικές επιχειρήσεις
Creators: name: Μπύρου, Κωνσταντίνα Δημητρίου
Publisher: name: Aristotle University of Thessaloniki
Year: 2019
Subjects: Κυκλική Οικονομία
Αποδοτική Xρήση Πόρων
Καινοτομία
Circular Economy
Efficient Use of Resources
Innovation

description: Η έντονη εξάντληση των φυσικών πόρων μεγεθύνεται σε παγκόσμια κλίμακα. Το γραμμικό μοντέλο παραγωγής, το οποίο χαρακτηρίζεται από την απόρριψη του προϊόντος στο τέλος της ζωής του, αποτελεί μια από τις κύριες αιτίες της φυσικής εξάντλησης. Η μετάβαση προς το κυκλικό μοντέλο οδηγεί στην καλύτερη χρήση των πρώτων υλών, των προϊόντων και την ελαχιστοποίηση των αποβλήτων. Συμβάλλει επίσης, στην επίτευξη των περιβαλλοντικών και κλιματικών στόχων της Ευρωπαϊκής Ένωσης και ενθαρρύνει την τοπική και περιφερειακή ανάπτυξη. Η δημιουργία των αποβλήτων, ο οικολογικός σχεδιασμός και άλλα παρόμοια μέτρα αυξάνουν τον κύκλο εργασιών και δημιουργούν θέσεις εργασίας. Εκτιμάται έως το 2030 ότι η κυκλική οικονομία θα μειώσει τις εισροές υλικών κατά 17-24%, θα ενισχύσει το ΑΕΠ της ΕΕ έως 4%, θα εξοικονομήσει 630 δισεκατομμύρια ευρώ ετησίως στις βιομηχανίες, και θα μειώσει τα αέρια θερμοκηπίου 2-4%. Η κινητοποίηση των επιχειρήσεων και η καινοτομία αποτελούν αναπτυξιακές στρατηγικές, οι οποίες απαιτούν λεπτομερή εξέταση, στοιχεία που απαρτίζουν και το αντικείμενο της παρούσας έρευνας. Μέσα από την εφαρμογή ενός δομημένου ερωτηματολογίου, έγινε συλλογή πρωτογενών δεδομένων από τις πεντακόσιες μεγαλύτερες επιχειρήσεις της Ελλάδας σχετικά με το θέμα. Συνολικά συγκεντρώθηκαν 30 ερωτηματολόγια με ποσοστό απόκρισης (6%) το οποίο εξηγείται απο παρόμοιες περιπτώσεις ερευνών. Τα αποτελέσματα έδειξαν ότι η κυκλική οικονομία μπορεί να αποτελέσει μέρος της απάντησης στις σημερινές προκλήσεις, αξιοποιώντας την επιχειρηματική δύναμη προς όφελος του κοινωνικού συνόλου. Οι πρακτικές εφαρμογές για την υιοθέτηση του κυκλικού μοντέλου των επιχειρήσεων της χώρας μας ολοένα και αυξάνονται. Η ανάπτυξη της κυκλικής οικονομίας στην Ελλάδα μπορεί να επεκταθεί υπό το πρίσμα χρηματοδότησης καινοτομιών προς τις επιχειρήσεις, βοηθώντας εν μέρει στην αποδοτική χρήση πόρων και την ενίσχυση της ανταγωνιστικότητας
description: The intense depletion of natural resources is growing on a global scale. The linear production model, characterized by product disposal at the end of its life, is one of the main causes of natural resources exhaustion. The transition to the circular economy leads to better use of raw materials, products and waste minimization. It also contributes to the EU's environmental and climate objectives and encourages local and regional development. Waste generation, eco-design and other similar measures increase turnover and create jobs. It is estimated by 2030 that the circular economy will reduce inputs by 17-24%, boost EU GDP to 4%, save 630 billion euro’s a year in industries, and reduce greenhouse gases by 2-4%. Business mobilization and innovation are development strategies that require detailed consideration, which also form the subject of this research. Through the implementation of a specially structured questionnaire for the purposes of the survey, primary data were collected from the largest Greek enterprises on the subject. The results have shown that the circular economy can be part of the response to today's challenges by harnessing entrepreneurial power for the benefit of society as a whole. Practical applications of procedures for adopting the circular model by our country's businesses are growing. The growth of the circular economy in Greece can be expanded with measures such as financing of innovations for business, partly by helping resource efficiency and enhancing competitiveness